
Rīgā

Datums skatāms laika zīmogā Nr. 2026/08-10.1/761
Uz 05.03.2026. iesniegumu b/n
Reģ. 05.03.2026. Nr. IEN-609/2026

Latvijas Republikas Finanšu ministrijas
pilnvarotajai
VAS “Valsts nekustamie īpašumi”
Reģ. Nr. 40003294758
Nosūtīšanai e-Adresē

Par kultūrvēsturiskās vērtības līmeni ēkai Rīgā, Mazajā Trokšņu ielā 2

1. Iesniedzējs:
Latvijas Republikas Finanšu ministrijas pilnvarotā VAS “Valsts nekustamie īpašumi” (Reģ. Nr. 40003294758),  Talejas iela 1, Rīga, LV-1026.

2. Paredzamās darbības vieta:
Rīga, Mazā Trokšņu iela 2, ar būves kadastra apzīmējumu 0100 008 0086 006 (turpmāk – Ēka).

3. Procesa būtība:
Noteikt kultūrvēsturiskās vērtības līmeni Ēkai.

4. Faktu konstatējums:
Ēkas statuss kultūras mantojuma aizsardzības sistēmā: Ēka atrodas UNESCO Pasaules kultūras un dabas mantojuma objekta Nr. 852 „Rīgas vēsturiskais centrs” teritorijā (daļa Nr. 1 – Vecrīga, atbilstoši 2004. gada 8. marta Ministru kabineta noteikumu Nr. 127 „Rīgas vēsturiskā centra saglabāšanas un aizsardzības noteikumi” (turpmāk Noteikumi Nr. 127) pielikumam Nr. 1), valsts nozīmes arheoloģiskā pieminekļa “Vecrīgas arheoloģiskais komplekss” (valsts aizsardzības Nr. 2070) un valsts nozīmes pilsētbūvniecības pieminekļa “Rīgas pilsētas vēsturiskais centrs” (valsts aizsardzības Nr. 7442) teritorijā.

5. Lēmuma pamatojums: 
5.1. Ēku, būvju un to atsevišķu elementu saglabāšanas, izmantošanas un pārveidošanas noteikumus nosaka Rīgas vēsturiskā centra saglabāšanas un aizsardzības likums (turpmāk – RVC likums) un Noteikumi Nr. 127, kā arī Rīgas domes 2006. gada 7. februāra saistošie noteikumi Nr. 38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi”.
5.2. Vēsturiskā apbūve, tās mērogs un raksturs ir Rīgas vēsturiskajā centrā un tā aizsardzības zonā saglabājamas un aizsargājamas vērtības saskaņā ar RVC likuma 5. panta otrās daļas 3. punktu.
5.3. Saskaņā ar Noteikumu Nr. 127 12.3. punktu, Nacionālā kultūras mantojuma pārvalde (turpmāk – Pārvalde) pēc ēkas īpašnieka vai valdītāja ierosinājuma, nosaka ēku (būvju un atsevišķu to elementu) kultūrvēsturisko vērtību atbilstoši sešiem līmeņiem, saskaņojot ar Rīgas valstspilsētas pašvaldības Pilsētas attīstības departamentu (turpmāk – Departaments) un nepieciešamības gadījumā konsultējoties ar Rīgas vēsturiskā centra saglabāšanas un attīstības padomi. 
5.4. Saskaņā ar Noteikumu Nr. 127 12.3. punktu kultūrvēsturiskās vērtības līmeni nosaka ēkām (būvēm un to atsevišķiem elementiem), tādēļ, ēkas turpmākās izmantošanas laikā, kultūrvēsturiskās vērtības līmeni var noteikt atsevišķiem, iepriekš nevērtētiem ēkas iekštelpu elementiem.
5.5. Ēkas kultūrvēsturiskā vērtība noteikta atbilstoši Rīgas vēsturiskā centra saglabāšanas un attīstības padomē saskaņotai metodikai un saskaņota ar Departamentu (2026. gada 26. maija vēstule Nr. DA-26-14480-nd).
5.6. Identificētais Ēkas kultūrvēsturiskās vērtības pamatojums: Vecrīgai raksturīga un tās arhitektonisko koptēlu veidojoša dzīvojamā ēka esošajā veidolā radusies 19. gs. pašās beigās (1899. g. arh. V. Hofmanis), kad senāka noliktava tika pārbūvēta par dzīvojamo ēku. Ēkai piemīt lakoniskas, aptuvenas, bet pietiekamas pazīmes, lai to varētu uzskatīt par kompilētu trīsstāvu, mūra historisma stila ēku ar mansarda jumtu, kas bloķēta ar četrstāvu mūra ēku. Par vērtīgākajam iezīmēm ir uzskatāms saglabātais ļoti šaurai Vecrīgas ielai raksturīgais mērogs un videi atbilstoša, tradicionāla vietējā postbaroka sajūtu esamība. Ēka veiksmīgi ierakstās Vecrīgas pilsētbūvnieciskajā vidē.
Ēkas kultūrvēsturisko vērtību veidojošie saglabājamie elementi: Ēkas novietojums, būvapjoms, mērogs, jumta forma (mansarda jumta formas un ģeometrija ar mansarda logu autentiskajiem komplektiem), fasādes fronte ar daļēju distancējumu no būvlaides. Fasādes kompozicionālais iedalījums, dekora elementi un profilējumi, logu dizains, materialitāte, detalizācija. Pamatplānojums, vēsturiskās būvdetaļas u.c. autentiskie elementi.
6. Lēmums:
Ņemot vērā iepriekš minēto un pamatojoties uz Rīgas vēsturiskā centra saglabāšanas un aizsardzības likuma 5. panta otrās daļas 3. punktu un trešo daļu, Administratīvā procesa likuma 5., 6., 7. pantu, 65. panta trešo daļu, 66. panta pirmo daļu, Ministru kabineta 2004. gada 8. marta noteikumu Nr. 127 “Rīgas vēsturiskā centra saglabāšanas un aizsardzības noteikumu” 12.3. punktu un Ministru kabineta 2004. gada 9. novembra noteikumu Nr. 916 “Nacionālā kultūras mantojuma pārvaldes nolikums” 3.1. punktu, Pārvalde nolemj:
noteikt ēkai Rīgā, Mazajā Trokšņu ielā 2 ar būves kadastra apzīmējumu 0100 008 0086 006 šādu kultūrvēsturiskās vērtības līmeni: kultūrvēsturiski vērtīga ēka.
Lēmums stājas spēkā ar tā paziņošanas brīdi un saskaņā ar Administratīvā procesa likuma 76. panta pirmo un otro daļu un 79. panta pirmo daļu ir mēneša laikā apstrīdams, iesniedzot iesniegumu Pārvaldes vadītājam (Rīgā, M. Pils ielā 17/19/21).

Cieņā,
Kultūras mantojuma informācijas centra vadītāja 	S. Čevere
(paraksts*)

*Dokuments ir parakstīts ar drošu elektronisko parakstu un satur laika zīmogu.
D. Stuce, 67228570
dana.stuce@nkmp.gov.lv

